# **Општина Чајетина**

# Пољопривреда и рурални развој

## Законски оквир за област пољопривреде и руралног развоја

Законски оквир за област пољопривреде, водопривреде и шумарства постављен је кровним законом – Законом о пољопривреди и руралном развоју (Сл. Гласник РС 41/2009, 10/2013, 101/2016, 67/2021, 114/2021), који одређује врсту подстицаја у пољопривреди, као и циљеве, начине програмирања и реализације подстицаја, те институције у чијој је надлежности.

Врсте подстицаја јесу:

1 ) непосредни подстицаји;

2 ) тржишни подстицаји;

3 ) структурални подстицаји.

Чланом 14. тог Закона дефинише се и положај ЈЛС у вези са подршком имплементације пољопривредне политике. Овим чланом даје се могућност јединицама локалне самоуправе да утврђују мере подршке за спровођење пољопривредне политике на подручју своје територије. Такође, дефинише се и Програм подршке за спровођење пољопривредне политике као основни инструмент за годишње планирање и распоређивање средства за спровођење пољопривредне политике који доноси надлежни орган јединице локалне самоуправе, уз претходну сагласност Министарства. Подршка имплементацији пољопривредне политике у аутономној покрајини и јединицама локалне самоуправе не може бити у супротности са Националним програмом и Националним програмом за рурални развој. Закон о подстицајима у пољопривреди и руралном развоју (Службени гласник РС", бр. 10 од 30. јануара 2013, 142 од 25. децембра 2014, 103 од 14. децембра 2015, 101 од 16. децембра 2016, 35 од 29. априла 2023.) детаљно презентује све врсте подстицаја, њихове циљеве, повезаност са документима јавних политика као и са институцијама надлежним за њихову реализацију. Овим законом се у члану 13. прописује методологија давања подстицаја од стане ЈЛС.

Правилник о обрасцу и садржини програма подршке за спровођење пољопривредне политике и политике руралног развоја и обрасцу извештаја о спровођењу мера пољопривредне политике и политике руралног развоја ("Службени гласник РС", бр. 24 од 6. марта 2015, 111 од 29. децембра 2015, 110 од 30. децембра 2016, 16 од 5. марта 2018, 87 од 12. децембра 2019.) прописује образац и садржину Програма подршке за спровођење пољопривредне политике и политике руралног развоја, као и образац извештаја о спровођењу мера пољопривредне политике и политике руралног развоја.

Поред ових закона и подзаконских аката из области пољопривреде и руралног развоја уређује се и законима за сваку појединачну област (Закон о водама, Закон о пољопривредном земљишту, Закон о шумарству, Закон о ветерини и другим законима које ћемо у даљем тексту наводити у складу са циљевима и мерама на које утичу).

### Стратегија пољопривреде и руралног развоја 2014-2024. године

Ов стратегија представља кровни документ у планирању јавне политике и мера у вези са развојем пољопривреде као и са руралним развојем на националном нивоу. Стратегија је усвојена 2014. године, са следећим развојним циљевима:

1. раст производње и стабилност дохотка произвођача;
2. раст конкурентности уз прилагођавање захтевима домаћег и иностраног тржишта и техничко-технолошко унапређење сектора пољопривреде;
3. одрживо управљање ресурсима и заштита животне средине;
4. унапређење квалитета живота у руралним подручјима и смањење сиромаштва;
5. ефикасно управљање јавним политикама и унапређење институционалног оквира развоја пољопривреде и руралних средина.

### Национални програми

Национални програм за рурални развој и Национални програм пољопривредне политике су документи јавних политика нижег ранга од Стратегије. Оба програма за период 2022. до 2024. су израђени и прошли су јавну расправу али чекају усвајање, претходни су важили до 2020. године.

**Општина Чајетина** једна је од ретких општина које су донеле Стратегију руралног развоја 2017-2021.г и овај документ Акционим планом конкретизовале и повезале са мерама које се спроводе у оквиру Програма подршке.

Ово је веома добар пример интеграције Јавних политика са постојећим инструментима за њихово спровођење.

Организација послова у пољопривреди и руралном развоју поверена је Еко Аграр доо који води пројекте из области пољопривреде, руралног развоја и припрема и спроводи је за општину. Програм подршке, задужен је за Јавне политике у овој области као и за имплементацију свих програма, пројеката и конкурса у пољопривреди и руралном развоју.

**Стратегија руралног развоја општине Чајетина 2017-2021**

У оквиру Стратегије руралног развоја веома детаљно је дефинисано стање и правци развоја руралне инфраструктуре која представља део напора општине да кроз капитална улагања унапреде живот као и могућности за развој села.

Позитиван део који посебно желимо истаћи, јесте да у делу Стратегије која обухвата матрицу циљева и мера за реализацију стратегије, тачно наведена повезаност са мерама документа Програма подршке дефинишући инструменте за постизање циљева у складу са шифраником мера МПШВ као и укупно 74 мере. [[1]](#footnote-1)

Стратешки циљеви су:

1. Побољшање конкурентности примарне пољопривреде
	1. Повећање обима инвестиција на пољопривредним газдинствима
	2. 1.2 Јачање капацитета организације пољопривредних произвођача
	3. 1.3 Повећање обима инвестиција у преради и маркетинг пољопривредних производа
2. Очување природе и рационално газдовање природним ресурсима

2.1 Одрживо управљање природним ресурсима у пољопривреди

2.2 Развој органске пољопривреде

2.3 Одрживо газдовање сеоским животним простором

1. Побољшање услова живота у руралном подручју
	1. Изградња и одржавање сеоске инфраструктуре
	2. Побољшање доступности јавних услуга сеоском становништву
	3. Заштита и очување природног и културног наслеђа у руралним подручјима
2. Увођење веће разноликости код остваривања прихода у руралној економији
	1. Диверсификација непољопривредних и пољопривредних активности на селу

4.2 Унапређење и развој услуга руралног туризма

4.3 Додавање вредности пољопривредним производима

4.4 Унапређење људских ресурса у руралном подручју

Први стратешки циљ – Побољшање конкурентности примарне пољопривредеу потпуности уважава привредну структуру општине Чајетина у којој значајно место заузима пољопривреда, као и богату ресурсну подлогу коју чине површине пољопривредног земљишта. Овај циљ има три посебна основа који се односе на повећање нивоа инвестиција на пољопривредим газдинствима у процесима прераде и продаје пољопривредних производа, подршку организовању пољопривредних произвођача. За реализацију овог циља предвиђена су три посебна основа, четири приоритетна задатка и седамнаест различитих инструмената.

Други стратешки циљ – Очување природе и рационално газдовање природним ресурсимадобиjа на значају због растућег конфликта између интензивирања пољопривредне производње и коришћења модерних технологија у пољопривреди, шумарству и прерађивачкој индустрији и потребе очувања природе и њене заштите од даље деградације. Овај стратешки циљ има три посебна циља који се односе на одрживо газдовање природним ресурсима приликом обављања делатности пољопривреде, развој органске производње и одрживо газдовање сеоским животним простором. За реализацију циља очувања природе и рационално газдовање природним простором предвиђена су три посебна циља, пет приоритетних задатака и једанаест различитих инструмената.

Трећи стратешки циљ – Побољшање услова живота у руралном подручју је и до сада био препознат као изузетно значајан за заустављање даље депопулације сеоских простора и стварања претпоставки за дислокацију и диверсификацију разних видова непољопривредних делатности из урбаних према руралним подручјима. Овај циљ има три посебна вида

који се огледају у изградњи и бољем одржавању сеоске инфраструктуре, унапређењу доступности јавних услуга сеоском становништву, заштити и очувању природног и културно-историјског наслеђа у руралном простору. Побољшање услова живота оствариће се путем реализације три посебна циља, осам приоритетних задатака и деветнаест различитих инструмената.

Четврти стратешки циљ –Увођење веће разноликости код остваривања прихода у руралној економији је и до сада био препознат као изузетно значајан за заустављање даље депопулације сеоских простора и стварања претпоставки за дислокацију и диверсификацију разних видова непољопривредних делатности из урбаних према руралним подручјима. Овај циљ има четири посебна циља који се огледају у даљој диверсификацији пољопривредних и непољопривредних активности, развоју и унапређењу услуга руралног туризма и подршци развоју локалних иницијатива сеоског становништва. Побољшање услова живота и увођење веће разноликости код остваривања прихода у руралној економији оствариће се путем реализације четири посебна циља, десет приоритетних задатака и двадесет седам различита инструмента.

За реализцију целовитe Стратeгије руралног развоја Општине Чајетина предвиђена су четири стратешка циља, 13 посебних циљева, 27 приоритетних задатака 74 различитих инструмената.

Како је постојећа Стратегија истекла 2021. године потребно је извршити екс пост анализу исте.

# Опис постојећег стања пољопривреде и руралног развоја

Општина Чајетина aдминистративно припада Златиборском округу и заузима површину од 647 km2. Простор општине Чајетина географски подразумева таласасту висораван између река Сушице и Увца и планина Таре и Муртенице, са планинским масивом Златибора као средишним и главним делом. Око 80% територије општине чини брдско-планински предео. Рељеф општине Чајетина одређен је геолошким и геоморфолошким особинама златиборског масива, који припада групи Старовлашких планина, односно динарском планинском масиву.

Чајетина има 24 насеља, 20 катастарских општина и 21 месну заједницу. Највећи број насеља има мање од 300 становника. Пораст броја становника бележи Златибор, Чајетина те Мачкат и Саиновина.

48% домаћинстава се у 2018. години према анкети пољопривреде бавило пољопривредом што је пад у односу на 56% у 2012. години.

Економска величина газдинстава је знатно порасла са 3.947 еура у 2012. на 6.491 еура у 2018. години. Порастао је и број специјализованих газдинстава воћара са 7% на 14%, смањио се број газдинстава специјализованих за сточарство на испаши са 53 на 32%, али се и даље, и поред активне политике ЛС и подршке пољопривреди и руралном развоју већина газдинстава, бележи пораст комбинованих газдинстава са мешовитом сточарском и биљном производњом са 10% на 24,5%.

У наредној табели приказани су основни индикатори за пољопривреду Чајетине на основу методологије Републичког секретаријата за јавне политике.

Табела 1. Приказана вредност за индикаторе пољопривреде у 2012. и 2018. години

|  |  |  |  |
| --- | --- | --- | --- |
| **Назив индикатора** | **Јединица мере** | **2012** | **2018** |
| 01. Број пољопривредних газдинстава | Број  | 2.898 | 2465 |
| 02. Број пољопривредних газдинстава, као % укупног броја домаћинстава | %  | 56 | 48 |
| 03. Број пољопривредних газдинстава на 1000 становника | Број  | 198 | 169 |
| 04. Економска величина пољопривредних газдинстава | ЕУР  | 11 | 16 |
| 05. Економска величина пољопривредних газдинстава по газдинству | ЕУР  | 3.947 | 6491 |
| 06. Специјализована газдинства за ратарство, као % укупног броја пољопривредних газдинстава | %  | 6 | 4,3 |
| 07. Специјализована газдинства за повртарство, цвећарство и остале хортикултуре, као % укупног броја пољопривредних газдинстава | %  | 0 | 0 |
| 08. Специјализована газдинства за сталне засаде (винова лоза и воће), као % укупног броја пољопривредних газдинстава | %  | 7 | 14,0 |
| 09. Специјализована газдинства за узгој стоке на испаши (говеда, овце, козе), као % укупног броја пољопривредних газдинстава | %  | 53 | 31,7 |
| 10. Специјализована газдинства за узгој свиња и живине, као % укупног броја пољопривредних газдинстава | %  | 2 | 0,8 |
| 11. Мешовита газдинства с биљном производњом, као % укупног броја пољопривредних газдинстава | %  | 5,7 | 11,0 |
| 12. Мешовита газдинства са сточарском производњом, као % укупног броја пољопривредних газдинстава | %  | 17 | 13,6 |
| 13. Мешовита газдинства комбинација биљне и сточарске производње, као % укупног броја пољопривредних газдинстава | %  | 10 | 24,5 |
| 14. Чланови газдинства и стално запослени на газдинству, укупно | Број  | 7.087 | 5683 |
| 15. Жене, као % укупног броја чланова газдинства и стално запослених | %  | 44 | 42 |
| 16. Чланови газдинства и стално запослени на газдинству по газдинству | Број  | 2 | 2,3 |
| 17. Чланови газдинства и стално запослени на газдинству, као % укупног становништва | %  | 48 | 39,0 |
| 18. Годишње радне јединице, укупно | Број  | 2.462 | 2536,23 |
| 19. Жене, као % укупних годишњих радних јединица | %  | 39 | 41 |
| 20. Годишње радне јединице по газдинству | Број  | 0,80 | 1,03 |
| 21. Степен ангажованости чланова газдинстава и лица стално запосленим на газдинствима на пољопривредним активностима | %  | 34,70 | 44,63 |
| 22. Сезонска радна снага и радна снага под уговором, као % укупних годишњих радних јединица | %  | 4 | 1,28 |
| 23. Коришћено пољопривредно земљиште по годишњој радној јединици | Хектар, ха  | 9,50 | 7,83 |
| 24. Број условних грла по годишњој радној јединици | Број  | 3,90 | 3,74 |
| 25. Економска величина пољопривредних газдинстава по годишњој радној јединици | ЕУР  | 4.646 | 6308,58 |
| 26. Расположиво пољопривредно земљиште | Хектар, ха  | 28.300 | 33563 |
| 27. Расположиво пољопривредно земљиште , као % укупне површине општине | %  | 43 | 52 |
| 28. Расположиво пољопривредно земљиште по газдинству | Хектар, ха  | 9,80 | 14 |
| 29. Коришћено пољопривредно земљиште | Хектар, ха  | 23.472 | 19868 |
| 30. Коришћено пољопривредно земљиште, као % расположивог земљишта пољопривредних газдинстава | %  | 82,94 | 59,20 |
| 31. Коришћено пољопривредно земљиште, као % укупне површине општине | %  | 36,28 | 30,71 |
| 32. Kоришћено пољопривредно земљиште по газдинству | Хектар, ха  | 8,10 | 8,06 |
| 33. Наводњавано земљиште, као % коришћеног пољопривредног земљишта | %  | 0,30 | 0,84 |
| 34. Земљиште узето у закуп, као % коришћеног пољопривредног земљишта | %  | 11,70 | 13,45 |
| 35. Број условних грла | Број  | 9.659 | 9481 |
| 36. Број условних грла по газдинству | Број  |  3,30  | 3,85 |
| 37. Број говеда, оваца и коза по хектару ливада и пашњака | Број  | 1 | 1,78 |
| 38. Број говеда | Број  | 6.191 | 7124 |
| 39. Број оваца | Број  | 23.854 | 17815 |
| 40. Број коза | Број  | 726 | 717 |
| 41. Број свиња | Број  | 5.488 | 3514 |
| 42. Број живине | Број  | 32.090 | 24520 |

Извор: Аналитичко извештајни систем ЈЛС и база податка РЗС[[2]](#footnote-2)

Пољопривредна производња и газдинства

Пољопривредна газдинства су опредељена превасходно за узгој стоке на испаши 31,7%, комбиновану биљну и сточарску производњу преко 24% али је број газдинстава специјализованих за воћарску производњу порастао дупло на 14%.

Специјализација газдинстава је промовисана кроз мере предвиђене у оквиру Стратегије пољопривреде и руралног развоја ЛС које су које су у Чајетини биле добро промишљене и реализоване у оквиру годишњих програма првенствено намењене за подршку одржавању и повећању стоног фонда, а затим и кроз набавку опреме за све гране пољопривредне производње, као и кроз субвенционисање набавке механизације, система за наводњавање, али и непољопривредних активности на селу те прераде у газдинствима. Битно је напоменути да су у оквиру Програма подршке додатно финансирани и бодовани носиоци газдинстава који су млађи од 40 година и/или жене.

Графикон 1: Газдинства по типу производње у 2012. и 2018. години

Извор: Аналитичко извештајни систем ЈЛС и база података РЗС

Иако су специјализована газдинства за узгој стоке на испаши имала значајну помоћ ЛС њихов број се због шире пољопривредне политике и тржишта смањивао од 2012. до 2018. године.

## Биљна производња

# Биљна производња базирана је на воћарској производњи која је и даље екстензивна у 2018. години где су преовладавале шљиве са 745ха, затим малине са 140ха, и јабуке са 70ха. Тренутна ситуација је вероватно другачија јер ово подручје бележи значајна улагања у производњу бобичастих врста воћа. Специјализација ове биљне производње је изражена и подржана од стране ЛС.

Дубина физиолошки активног профила земљишта и надморска висина изнад 1000м представљају ограничавајући услов за гајење већине врста воћака. Обрадиве површине су најчешће на малим парцелама, услед присуства јачих нагиба и усека, са којих долази до спорог образовања или честог спирања земљишта, услед чега су земљишта на нагибу плитка, а у подножју нагиба дубљег профила и тежег механичког састава. Земљишта иловастог механичког састава, распрострањена на благо валовитом рељефу показују погодније особине за гајење већине врста воћака. Ова земљишта су погоднија уколико је 600-700m нв. Лаке глинуше на блажим нагибима, могу се поправити за гајење воћака (посебно малине), а глинуше на равном рељефу захтевају свеобухватније мере поправке пре подизања засада (шљива и дуња су толерантније на глиновита земљишта). Засаде јагодастих и јабучастих врста воћака је пожељније заснивати на блажим нагибима. Земљишта на нагибима, са малом дубином физиолошки активног хоризонта, подложна ерозији нису погодна за заснивање засада воћака.[[3]](#footnote-3)

У структури пољопривредних газдинстава по величини земљишних парцела преовладавају домаћинства са поседима од 2 до 5 ха њих 868, што говори да не постоје веће могућности за бављењем интезивнијим видовима пољопривреде, већ да се у основи ради о производњи за задовољење сопствених потреба и само једним малим делом производи су намењени за изношење на тржиште.

Поред воћарства заступљено је ратарство у функцији сточарства, док превасходно коришћено пољопривредно земљиште чине ливаде и пашњаци.

Повртарство је веома слабо разијено због састава земљишта и неповољних климатских услова и одвија се на малим приватним парцелама, а род се углавном користи за сопствене потребе.

Графикон 2: Структура биљне производње у 2018

Извор: База података РЗС

# Сточарство

Сточарство у Чајетини огледа се у великим природним ресурсима ливада и пашњака који иако су боље искоришћени још увек то нису у довољној мери. Клима и природне одлике створили су оптималне услове за развој говедарске и овчарске производње. Поред ове две производње у перспективи су козарска, пчеларска производња и рибарство. Говедарска производња имала је опадајући тренд али је уз активне мере пољопривредне политике на локалном нивоу у 2018.г бележи пораст у односу на претходне периоде. Овчарство је имало опадајући тренд и поред значајних улагања, овај вид производње има добро полазиште за проширење и унапређење с обзиром на недовољно искоришћене природне ресурсе и сталну потребу прерађивачког сектора за сировинама сточарке производње.

Табела 2: Бројно стање стоке у општини Чајетина 2002/2012/2018

|  |  |  |  |  |
| --- | --- | --- | --- | --- |
| Општина Чајетина | Укупно говеда | Укупно Свиња | Укупно оваца | Укупно коза |
| 2002 г | 6909 | 3651 | 29999 | 247 |
| 2012 г. | 6191 | 5488 | 23854 | 726 |
| 2018 г | 7124 | 3514 | 17815 | 717 |

Извор: База података РЗС

Природни ресурси пашњака и ливада посебно су идентификовани у Стратегији руралног развоја општине Чајетина а њихова искоришћеност се полако али сигурно повећава и у 2018. години порасла је на 1,78 условних грла по хектару са 1 УГ у 2012. години, што свакако представља позитиван тренд. Додамо ли томе да је просек условних грла по газдинству такође повећан са 3,3 на 3,85 у 2018. години имамо разлог да верујемо да активне мере ЛС успевају да одрже и унапреде сточарску производњу овог краја.

Табела 3: Бројно стање стоке у општини Чајетина према годинама старости носиоца газдинстава

|  |
| --- |
| Условна грла [број] |
| Укупно | До 25 године | 25–34 | 35–44 | 45–54 | 55–64 | 65 и више година |
| 9211 | 5 | 456 | 749 | 1698 | 2511 | 3791 |

Овај позитиван тренд може бити нарушен услед неповољне старосне структуре држаоца стоке који су превасходно старачка газдинства 41%.

И поред веома повољних услова за узгој рибе (посебно пастрмке) за сада на територији општине раде само три рибњака (два у Љубишу и један у Гостиљу).

Пчеларство је, у односу на природне могућности, слабо развијено и потребна је организована помоћ постојећим и потенцијалним пчеларима.

### Алтернативна и органска пољопривредна производња

Подручје општине Чајетина је изузетно богато лековитим биљем и шумским плодовима (шумским воћем - шумске јагоде, купине, малине, боровнице...и гљивама). Због изузетних еколошких карактеристика читавог подручја одлични су предуслови за организовање производног ланца чији би резултат били здрави, еколошки производи врхунског квалитета и оригиналног порекла.

Прикупљања шумских плодова и лековитог биља обавља спорадично и неорганизовано али има значајни потенцијал у који треба улагати како у обуку тако и у сертификацију и регулисање ове гране.

Рурални туризам

Већина златиборских села има високу атрактивност природних ресурса, што је релативно добра материјална база за развој сеоског туризма. Предност златиборских села је саобраћајна доступност, објекти за смештај и исхрану, уређени културно-историјске и природне атракције, добра туристичка сигнализација. Пратеће активности: лов, риболов, јахање, планинарење, трекинг, вожњу ван асфалтног пута, брање шумских плодова, лековитог биља су такође развијенији него у другим подручјима Србије.

Сеоски туризам а и туризам уопште се третира као приоритет у развоју општине Чајетина. Многобројни општински акти који се односе на ову област, доношени су у циљу унапређења и развоја сеоског туризма. ТО Златибор креирала је бројне туристичке производе и бави се промоцијом сеоског туризма, а постоје и друга туристичка удружења која се баве овом делатношћу.

Рурални туризам у Чајетини је развијенији у односу на остале делове Србије али има потенцијал за даљи развој. Током година био је један од мера заступљених у подстицајној политици ЛС, али на њега превасходно утичу природне лепоте, те свеобухватна туристичка понуда Златибора.

## Структура пољопривредних газдинстава и радна снага

Најзаступљенија старосна групација и у Чајетини су старачка домаћинства са 53% укупних газдинстава у 2018. години. У истој години било је свега 7 газдинстава чији су носиоци млади испод 25 година и 79 газдинстава од 25 до 34 године. Надамо се да је Активна политика за подршку младима у пољопривреди и руралном развоју дала резултате али ће исти бити видљиви након пописа пољопривреде који је у току. Као и у осталим деловима Србије већина капитала, земљишта и стоке је распоређена на старосне групе од 55 година па на више. Велика је концентрација стандардног аутпута 69% у газдинствима преко 55 година старости. Смена генерација је неопходна како би се задржала популација младих у руралним срединама а руралне средине Чајетине имају и подршку ЛС у виду активних мера али и перспективу за даљи развој.

Број радно ангажованих лица у пољопривреди на територији општине у односу на 2012. годину смањио се за око 1404 и износи 5.683, али je већина (чак 90%) газдинстава пријављена у регистар. Тренд опадања ангажованих лица не прати и број годишњих радних јединица у пољопривреди који се незнатно повећао у односу на 2018 годину са 2.462 на 2.536 РЈ као последица улагања и специјализације у високо радно интензивне гране попут сточарства и воћарства.

### Опремљеност механизацијом

Према расположивим подацима опремљеност пољопривредних газдинстава на територији ове ЛС је на незадовољавајућем нивоу. Механизација и опрема су старе и постоји велика потреба за обнављањем исте, али тржишни услови, начин производње и сама економска величина газдинстава не дозвољавају значајнија улагања. Локална самоуправа даје подстицаје управо за ове намене али средства су ограничена и не могу да покрију тражњу за овим врстама подстицаја.

## Рурална инфраструктура[[4]](#footnote-4)

Tема руралне инфраструктуре детаљно је обрађена у Стратегији руралног развоја Чајетине, овде укратко преносимо основне карактеристике.

У 2021. години 87% домаћинстава било је прикључено на водоводну мрежу, док је нешто мањи проценат оних који су прикључени на канализациону мрежу 78%. Дужина путева у ЛС износила 650км, односно густина путева је била на задовољавајућем нивоу од 0,96 км/км2.

У селима је у 2022. години радило 3 матичне школе и 6 подручних одељења а нето стопа обухвата основним образовањем у 2022. години била је 96,1%. [[5]](#footnote-5)

# Подршка ЈЛС развоју пољопривреде и руралном развоју

**Општина Чајетина** једна је од ретких општина које су донеле Стратегију руралног развоја 2017-2021. Oвај документ су конкретизовали Акционим планом и повезали са мерама које се спроводе у оквиру Програма подршке.

Ово је веома добар пример интеграције Јавних политика са постојећим инструментима за њихово спровођење.

Организација послова у пољопривреди и руралном развоју поверена је Еко Аграр доо који води пројекте из области пољопривреде, руралног развоја и припрема и спроводи за општину Програм подршке. Еко Аграр доо задужен је за Јавне политике у овој области као и за имплементацију свих програма, пројеката и конкурса у пољопривреди и руралном развоју.

Послови пољопривреде и руралног развоја поверени су такође предузећу Еко Аграр доо који је основан од стране општине управо за ове активности.

## Програм подршке за спровођење пољопривредне политике и политике руралног развоја

Општина Чајетина доносила је и спроводила Програм подршке од 2015. године и то сваке године редовно. Предмет ове анализе били су програми подршке од 2019. године од 2022. године. Планирана средства за Програм подршке за спровођење пољопривредне политике и руралног развоја кретала су се између 25 и 39 милиона динара. Средства су према извештајима реализована од 92% у 2021 до 99% у 2020. години.

Табела 4: Планирана и реализована средства Програма подршке

|  |  |  |  |  |
| --- | --- | --- | --- | --- |
| Година  |  Планирано  |  Реализовано  |  % реалкзације  |  Број захтева  |
| 2019. | 25.000.000,00 | 19.772.488,09Пренете обавезе из 2018. 4.307.035 | 96% | 239  |
| 2020. | 32.300.000,00  | 31.993.131,65 | 99% | 424 |
| 2021. | 39.000.000,00  | 35.917.253,91 | 92% | 381  |
| 2022. | 37.500.000,00 | 36.788.600,23 | 98% | 512 |

### Мере

Мере директне подршке нису планиране нити реализоване у посматраном периоду.

***Кредитна подршка***

Мера кредитне подршке први пут је планирана у 2019. години где је било 18 корисника и укупан износ планираних средстава од 2 милиона динара. Овај износ се у следећој години смањио на 400.000 динара и са 91% је искоришћена за 7 кредита, а у 2021. години планирана је на нивоу 1,8 милиона динара, и 505 је искоришћено за субвенцију камате за 2 корисника, ова мера је планирана у значајно мањем обиму – 300.000 динара и остварио је један корисник у 2022. години. Планирање и реализација мере су праћени кроз сам процес те су средства за ову меру одмерена у складу са потребама корисника. Број корисника ове мере је у опадању, услед повољних кредита који су тренутно у понуди од стране банака уз субвенције ресорног министарства и других кредитних линија намењених руралном развоју и пољопривреди.

Табела 5: Планирана и реализована средства мера кредитне подршке

|  |  |  |  |  |
| --- | --- | --- | --- | --- |
| **Година** | **План**  | **Реализација** | **% Реализације** | **Захтеви** |
| 2019. | 2.000.000,00 | 780.182,28 | 39% | 18 |
| 2020. | 400.000,00 | 364.785,45 | 91% | 7 |
| 2021. | 1.800.000,00 | 892.036,93 | 50% | 2 |
| 2022. | 300.000,00 | 211.673,77 | 71% | 1 |

**Рурални развој - Подстицаји за унапређење конкурентности – Инвестиције у физичка средства пољопривредних газдинстава**

Најбројнија мера, са највише опредељених и реализованих средстава током година се проценат реализације кретао од 83% до 100%, а планирана средства била су најмања у 2020. години 17,4 милиона. Сва средства су се расподељивала према утврђеним критеријумима и бодовима који су одговарали и циљевима и мерама стратегије пољопривреде ове ЈЛС.

Табела 6. Планирана и реализована средства мера 101

|  |  |  |  |  |
| --- | --- | --- | --- | --- |
| **Година** | **План**  | **Реализација** | **% Реализације** | **Захтеви** |
| 2019 | 18.200.000,00 | 15.167.728,13 | 83% | 194 |
| 2020 | 17.400.000,00 |  17.382.216,38 | 100% | 273 |
| 2021 |  18.600.000,00  |  18.593.383,78  | 99,96% | 226 |
| 2022 |  24.000.000,00  |  23.999.413,89  | 100% |  338 |

Чајетина је приликом планирања ове мере увела и систем бодовања као и детаљну процедуру у вези са интензитетом помоћи у зависности од сектора којем РПГ припада.

Табела 7: Бодовање за меру 101. у 2019. години

|  |  |  |  |
| --- | --- | --- | --- |
| Редни број | Тип критеријума за избор | Да/Не | Бодови |
| 1 | Жена - носилац пољопривредног газдинства | да | 1 |
| 2 | Лица - носиоци газдинства са дипломом у области пољопривреде | да | 1 |
| 3 | Лица млађа од 40 година  | да | 1 |
| 4 | Лица са пољопривредним газдинством ван села Мачкат и Крива Река | да | 1 |

Процедура за одређивање интензитета помоћи у Чајетини у 2019. години.

СЕКТОР МЛЕКО: 30% - 45% - Набавка јуница и крава млечних раса старости од 14 до 36 месеци купљених са територије Општине Чајетина - 40% повраћаја, а ван територије Општине Чајетина 30% повраћаја. Макс. износ повраћаја по грлу - 80.000,00 РСД - Набавка млечних раса коза старости 6 – 24 месеца и мушких приплодњака (јарчева) старости мин. 6 месеци, купљених са територије Општине Чајетина - 40% повраћаја, а ван територије Општине Чајетина 30% повраћаја. Макс. износ повраћаја по грлу – 11.000,00 РСД - Набавка опреме и механизације, изградња, 30% повраћаја; - За газдинства чији је носилац жена или лице не старије од 40 година важи додатних 5%.

СЕКТОР МЕСО: 30% - 45% - Набавка приплодних јуница и крава товних раса старости од 14 до 36 месеци и мушких приплодних грла мин. старости 14 месеци купљених са територије Општине Чајетина - 40% повраћаја, а ван територије Општине Чајетина 30% повраћаја. Макс. износ повраћаја по грлу - 80.000,00 РСД - Набавка свиња и товних раса коза, оваца старости од 6 – 24 месеца и мушких приплодњака (јарчева, овнова, нераста) старости мин. 6 месеци, купљених са територије Општине Чајетина - 40% повраћаја, а ван територије Општине Чајетина 30% повраћаја. Макс. износ повраћаја по грлу – 11.000,00 РСД - Набавка механизације и опреме, изградња, 30% повраћаја; - За газдинства чији је носилац жена или лице не старије од 40 година важи додатних 5% .

СЕКТОР ВОЋЕ И ПОВРЋЕ: 30% - 45% - За набавку сертификованих садница повраћај до 40% при подизању нових засада или обнављању старих; За набавку опреме и механизације до 30% повраћаја; - За газдинства чији је носилац жена или лице не старије од 40 година важи додатних 5% . - За набавку опреме и механизације до 30% повраћаја; - За газдинства чији је носилац жена или лице не старије од 40 година важи додатних 5% .

СЕКТОР ПЧЕЛАРСТВО: 40% - 45% За набавку пчелињих друштава до 40% повраћаја; За набавку опреме и механизације максимум 40% повраћаја. За газдинства чији је носилац жена или лице не старије од 40 година важи додатних 5% .

СЕКТОР АКВАКУЛТУРА: 30% - 35% Поврат на реализовану инвестицију 30%. За газдинства чији је носилац жена или лице не старије од 40 година важи додатних 5%. .

Овакав тип бодовања и процедура за одређивање интензитета помоћи спроводила се током целог посматраног периода, а представља изузетно добру праксу да се за млада РПГ дају додатни % подстицаја исто важи и за жене.

Овакав систем је одличан и треба га спроводити и у будућности.

104 Управљање ризицима

Мера је реализована током 2019. године са 100% учинка за 11 корисника. 2019. године потрошен је услов за добијање средстава за осигурање и ова мера је доступна активним РПГ са територије општине Чајетина који су активни дуже од 3 године. Такође повећан је износ подстицаја на 10.000 динара. Исплаћено је 11 захтева укупног износа 399.079,53 динара, а остала средства усмерена су за исплату заосталих дуговања по овој мери. Ребалансом – изменом програма укупни износ за ову меру смањен је са 1.000.000 на 500.000 динара. Како је МПШВ повећало износ субвенције за Златиборски регион са 40% на 70% ЛС је одлучила да своја средства усмери на друге мере и у наредном периоду није планирана ова мера.

302.2. Подршка активностима везаним за рурални туризам

Мера се спроводила 2019. године када је планирана на нивоу од 1,5 милиона динара а извршено је 1,45 милиона за 11 корисника. Корисници су морали испунити следеће услове: Регистровано пољопривредно газдинство са активним статусом;

Пребивалиште на територији Општине Чајетина мин. 3 године;

Минималан износ повраћаја по основу ове мере је 10.000,00 динара;

Максималан износ подстицаја по газдинству у 2019. години је 400.000,00 динара. Објекат се налази изван МЗ Златибор и МЗ Чајетина.

Исто бодовање важило је и за ову меру као и за 101.

303. Подршка младима у руралним подручјима

Ова мера се спроводила у свим годинама али са ограниченим капацитетима.

На меру је могло да се пријави регистровано пољопривредно газдинство са активним статусом које има пребивалиште на територији Општине Чајетина најмање 3 године. А специфични критеријуми су били: .
- Пољопривредно газдинство мора бити регистровано на име подносиоца пројекта;

- Старост носиоца газдинства не сме бити преко 40 година;

- Подносилац захтева мора имати минимум 10 оваца или 3 козе. .
**Листа инвестиција у оквиру мере:**  .

|  |  |
| --- | --- |
| Шифра инвестиције | Назив инвестиције |
| 303.1 | Почетна помоћ за покретање пословања за младе пољопривреднике и развој малих пољопривредних газдинстава |

**Критеријуми селекције:**  .

|  |  |  |  |
| --- | --- | --- | --- |
| Редни број | Тип критеријума за избор | Да/Не | Бодови |
| 1 | Газдинства са 15 и више грла оваца | да | 1 |
| 2 | Газдинства са 6 и више грла коза | да | 1 |
| 3 | Жена - носилац пољопривредног газдинства | да | 1 |
| 4 | Лица - носиоци газдинства са дипломом у области пољопривреде | да | 1 |
| 5 | Лица млађа од 40 година  | да | 1 |

За ову меру током година владало је мало интересовање, 1 до 2 корисника, осим у 2021. години када су се пријавила и подршку остварила 8 РПГ.

Табела 8: Планирана и реализована средства мера 303

|  |  |  |  |  |
| --- | --- | --- | --- | --- |
| **Година** | **План**  | **Реализација** | **% Реализације** | **Захтеви** |
| 2019. | 2.000.000,00 | 1.659.869,00 | 83% | 1 |
| 2020. | 600.000,00 | 600.000,00 | 100% | 1 |
| 2021. |  2.600.000,00  |  1.725.000,00  | 66% | 8 |
| 2022. |  1.130.000,00  |  530.000,00  | 47% |  2  |

Мера 304. Економске активности у циљу подизања конкурентности у смислу додавања вредности кроз прераду као и увођење и сертификацију система квалитета хране, органских производа и производа са ознаком географског порекла на газдинствима.

У 2019. години ова мера се планирала са 800.000 динара и остварена је за подршку брендирању производа региона 109 хиљада динара, те за подршку преради у 3 газдиснтва са укупно 182.839,55 динара. У наредним годинама повећава се број корисника и то за подмеру која се тиче прераде те се адекватно повећава и број корисника и средстава, што је видљиво у следећем прегледу.

Корисник је био дужан да има регистровано пољопривредно газдинство са активним статусом на територији Општине Чајетине и производњу на основу које подноси пријаву за прихватљиву инвестицију ради остваривања подстицаја.

На слици су дати критеријуми секлекције за меру 304 у 2020. години који се нису битније мењали током целог периода.

Критерјиум селекције

|  |  |  |  |
| --- | --- | --- | --- |
| Редни број | Тип критеријума за избор | Да/Не | Бодови |
| 1 | Жена носилац ПГ | да | 1 |
| 2 | Лице подносилац захтева млађе од 40 година  | да | 1 |
| 3 | Подносилац захтева правно лице или предузетник | да | 2 |
| 4 | Подносилац захтева у сектору млека  | да | 2 |
| 5 | Подносила захтева физичко чице носилац ПГ  | да | 4 |

Табела 9: Планирана и реализована средства за меру 304.

|  |  |  |  |  |
| --- | --- | --- | --- | --- |
| **Година** | **План**  | **Реализација** | **% Реализације** | **Захтеви** |
| 2019. | 800.000,00 | 292.493,21 | 37% | 4 |
| 2020. |  1.900.000,00  | 1.844.268,84 | 97% |  12  |
| 2021. |  5.200.000,00  |  5.128.468,99  | 98,62% | 16 |
| 2022. |  3.170.000,00  |  3.168.593,35  | 100% |  20  |

Општина Чајетина је током периода имала и посебну меру која није у оквиру шифрарника

601. Увећање стада из сопственог запата на основу регресирања рачуна за сточну храну.

Пољопривредни произвођачи који су оставили на свом газдинству женска приплодна грла произведена из сопственог запата, а налазе се под контролом основне одгајивачке организације - матичне службе, у 2018. години остваривали су право на субвенцију регресирањем рачуна за набавку сточне хране. Ова мера је посебно значајна јер су одгајивачи стоке за обнову или увећање својих запата користили грла из сопственог подмладка и на тај начин поред значајно мањих финасијских улагања и познате генетике грла увећали и обновили свој сточни фонд. Такође, применом планског вештачког осемењавања, преко ове мере одгајивачи стоке, су могли директно да утичу на жељени генотип и утичу на позитивне особине гајених грла. Како је контрола рађена и по овом основу утврђено је да је ова мера дала изванредне резултате.

У 2019. години није спровођена већ су се вршиле исплате (пренета средства) на основу поднетих захтева из 2018. године. У нарендим годинама има значајан обухват РПГ око 130 корисника и средства су се кретала од 8 до 11,1 милиона динара. Релаизација је била на 100% нивоу.

Табела 10: Планирана и реализована средства за меру 601.

|  |  |  |  |  |
| --- | --- | --- | --- | --- |
| **Година** | **План**  | **Реализација** | **% Реализације** | **Захтеви** |
| 2019 |  | 688.603,00 |  | 10 |
| 2020 |  11.100.000,00  | 10.910.806,98 | 98% |  129  |
| 2021 |  8.800.000,00  |  8.791.639,21  | 100% | 123 |
| 2022 |  8.000.000,00  |  7.981.193,96  | 100% |  133  |

Од 2020. године врши се и селекција по следећим критеријумима.

|  |  |  |  |
| --- | --- | --- | --- |
| **Редни број**  | **Тип критеријума** | **Да/Не** | **Бодови** |
| 1 | Газдинство које броји више од 21-ог грла говеда | да | 3 |
| 2 | Газдинство које броји више од 30 грла оваца | да | 3 |
| 3 | Газдинство које броји од 6 до 20 грла говеда | да | 2 |
| 4 | Газдинство које поседује 6 млечних коза и више | да | 2 |
| 5 | Газдинство које поседује до 5 млечних коза | да | 1 |
| 6 | Газдинство које поседује од 10 до 29 грла оваца | да | 2 |
| 7 | Газдинство које поседује од 3 до 5 грла говеда  | да | 1 |
| 8 | Газдинство које поседује од 8 и више приплодних крмача  | да | 3 |
| 9 | Жена носилац пољопривредног газдинства | да | 1 |
| 10 | Лице ван насељених места Крива река, Мачкат, Чајетина | да | 1 |
| 11 | Лице, подносилац захтева млађе од 40 година | да | 1 |

Интензитет помоћи:

- За увећање стада из сопственог подмлатка 50% повраћаја.

- За остављена женска грла говеда максималан износ подстицаја је 25.000 РСД по грлу, док је за остављена женска грла оваца, коза и свиња износ повраћаја 7.000 РСД по грлу.

Програм подршке је добро разрађен, није статичан, из године у годину обраћа се пажња на интензитет мере и кориснике и представља пример добре праксе како се мере овог програма планирају и реализују, посебно што се тиче рањивих категорија у руралним срединама.

## Годишњи програм заштите, уређења и коришћења пољопривредног земљишта

Програми заштите, уређења и коришћења пољопривредног земљишта ради се редовно сваке године, основна намена улагања су: Обележавање парцела државног земљишта, уређење атарских путева; опремање противградне службе и студијско истраживачки радови из области уређења пољопривредног земљишта.

Планирана средства на годишњем нивоу износила су око 8,8 милиона у 2019, затим 7,2 милиона динара у 2020 за исте намене. У 2021. години смањује се износ планираних средстава на 5,5 милиона и он се у плану опредељује само за студијско истраживачке радове, док се планирани износ у 2022. повећава на 8,7 а једина намена је уређење атарских путева.

На основу годишњих програма од 2019 до 2023. години закључујемо да су и планирани приходи а и намене кроз године варирали. Како нисмо имали увид у извештаје о реализацији Годишњег програма заштите, уређења и коришћења пољопривредног земљишта немамо информацију да ли су планирана улагања и реализована.

## Закључци и препоруке везане за програме подршке ЈЛС у пољопривреди и руралном развоју

Чајетина кроз Еко аграр током година издвајала је 1% укупних јавних расхода. Планирана су средстава у износу од 25 до 39 милиона динара а реализација је била уједначена изнад 90%. Изабране мере које су реализоване из године у години у главном подржавају остварење циљева наведених у оквиру Стратегије руралног развоја Чајетине 2017-2020. године.

Ово је једна од ретких ЛС која је своје годишње програме ускладила са постојећим документом јавне политике у области пољопривреде и руралног развоја.

Све мере су јасно дефинисане, прате се на годишњем нивоу и усклађују са потребама. Посебно је важно што су усмерене ка оснаживању жена и младих као управљача, доносиоца одлука у пољопривреди.

У оквиру својих мера ЈЛС би требало да планира мере намењене управљању шумама као значајног ресурса, али и алтернативним гранама пољопривреде попут сакупљања шумских плодова.

Потребно је размислити о изради плана адаптације на климатске промене и у складу са истим увести нове мере којом би ЈЛС подржала пољопривреднике.

## Предлог локализације ЦОР

|  |  |  |
| --- | --- | --- |
|  | **Циљ 2. Свет без глади: окончати глад, постићи безбедност хране и побољшану исхрану и промовисати одрживу пољопривреду.** | A picture containing icon  Description automatically generated |
| **Подциљ** | **ЦОР Показатељ** | **Предлог локализованог показатеља** |
| 2.3. До краја 2030. удвостручити пољопривредну продуктивност и приходе малих произвођача хране, а посебно жена, староседелачког становништва, породичних пољопривредних произвођача, сточара и рибара, између осталог и преко безбедног и једнаког приступа земљишту, других производних ресурса и инпута, знања, финансијских услуга, тржишта и могућности за остваривање додатне вредности, односно за запошљавање ван пољопривреде. | За 2.3. не постоји бројчани показатељ за Србију[[6]](#footnote-6)2.3.1. Обим производње по јединици радне снаге по врстама пољопривредног/пасторалног/шумарског предузећа 2.3.2 Просечни приход малих произвођача хране, према полу и староседелачком статусу. | 2.3.1. Обим производње по јединици радне снаге по врстама РПГ 2.3.2. Укупна економска величина газдинстава по ЈЛС и изведена просечна вредност по газдинству Подаци су доступни за 2018. годину у бази података РЗС.  |
| 2.4. До краја 2030. обезбедити одрживе системе за производњу хране и применити флексибилне пољопривредне праксе за повећање продуктивности и производње, које помажу у одржавању екосистема, које јачају капацитет за прилагођавање климатским променама, екстремним временским условима, сушама, поплавама и осталим елементарним непогодама, односно које прогресивно побољшавају квалитет земљишата и тла | За 2.4. не постоји бројчана вредност показатељ за Србију[[7]](#footnote-7) Удео пољопривредног земљишта под продуктивном и одрживом пољопривредомГлобални показатељ није још довољно дефинисан.  | 2.4.Број ха или домаћинстава на којим се спроводе мере и методи климатски паметне пољопривреде Или Број мера климатски паметне пољопривреде и број корисника мера у ха и броју РПГ |
| 2.5 . До 2020. одржавати генетску разноликост семена, култивисаних билјака и узгајаних и домаћих животиња, односно њихових сродних дивлјих врста, између осталог и преко правилно вођених и разноврсних банака семена и билјака на националним, регионалним и међународном нивоу, и обезбедити приступ користима, односно правично и равноправно делјење користи које проистичу из коришћења генетских ресурса и са њима повезаних традиционалних облика знања, а према међународном договору. | 2.5.1 а . Број биљних генетских ресурса за храну и пољопривреду обезбеђен у објектима за средњорочну или дугорочну конзервацију[[8]](#footnote-8) | 2.5. Број мера и корисника везаних за очување биљних и животињских генетских ресурса  |
| 2.аПовећати инвестирање, укључујући кроз побољшану међународну сарадњу, у руралну инфраструктуру, пољопривредна истраживања и саветодавне услуге, развој технологије и банака биљног и сточног генетског материјала како би се унапредили пољопривредни производни капацитети у земљама у развоју, а посебно у најмање развијенијим земљама | 2 .а .1 Индекс државних расхода усмерених на пољопривреду[[9]](#footnote-9) | 2.а. Индекс расхода ЈЛС усмерених на пољопривреду  |
| A red square with white symbols and white text  Description automatically generated | **Циљ 5. Постићи родну равноправност и оснаживати све жене и девојчице** | A picture containing text  Description automatically generated |
| 5 .аСпровести реформе како би жене добиле једнака права на економске ресурсе, као и приступ власништву и контроли над земљиштем и осталим облицима својине, финансијским услугама, наследству и природним ресурсима, у складу са националним законима | 5.а .1 (а) Удео пољопривредног становништва које има власништво или обезбеђена права на пољопривредном земљишту, према полу; и (б) удео жена међу власницима или носиоцима права на пољопривредном земљишту, према врсти власништва или права | 5.а.Удео жена носиоца РПГПодстицајне мере према женама носиоцима РПГ. |
| A picture containing icon  Description automatically generated | **Циљ 9. Изградити отпорну инфраструктуру, промовисати инклузивну и одрживу индустријализацију и подстицати иновације**  | A picture containing logo  Description automatically generated |
| 9.1 Развијањеквалитетне, поуздане, одрживе и отпорне инфраструктуре, укључујући регионалну и прекограничну инфраструктуру, за подршку економском развоју и људском просперитету, са фокусом на економски прихватљив и једнак приступ за све. | 9.1.1 Удео руралног становништва које живи у кругу од 2 км од пута који је функционалан током целе године. | 9.1.1. Број км савремених путева у ЈЛС. |
| A green square with white text and a tree and birds  Description automatically generated | **Циљ 15** **Заштитити, обнављати и промовисати одрживо коришћење копнених екосистема, одрживо управљати шумама, борити се против дезертификације, зауставити и преокренути процес деградације земљишта и зауставити губитак биодиверзитета** | A green and white sign with trees  Description automatically generated |
| 15.1 До 2020. осигурати очување, обнову и одрживо коришћење копнених и унутрашњих слатководних екосистема и њиховог окружења, посебно шума, мочварног земљишта, планина и исушеног земљишта, у складу са обавезама према међународним споразумима. | Индикатор 15.1.1 Површина под шумама као удео у укупној копненој површини | 15.1.1. Површина под шумама у ЈЛС |
| Потциљ 15.2 До 2030. промовисати имплементацију одрживог управљања свим врстама шума, зауставити крчење шума, обновити уништене шуме и повећати пошумљавање на глобалном нивоу. | 15.2.1а Напредак ка одрживом управљању шумама: Годишња нето стопа промене шумског подручја. | 15.2.1а Напредак ка одрживом управљању шумама: Годишња нето стопа промене шумског подручја. |

## Препоруке везане за локализацију ЦОРа:

Циљеви мере и пројекти који су успостављени у оквиру претходне Стратегије руралног развоја Чајетине одлично су поставњени и могу послужити за дефинисање ове развојне области у новом Плану развоја.

Предложени оквир дат је на осонву структуре циљева одрживвог развоја УН и циљева датих у оквиру Стратегије руралног развоја Чајетине. Детаљну структуру циљева у стратегији са појединачним мерама и показатељима требало би интегрисати у документа јавне политике ове локалне самоуправе.

У оквиру Плана развоја предлажемо следећу структуру предложених стратешких циљева и показатеља који одговарају ЦОРу.

|  |  |  |
| --- | --- | --- |
| Стратешки циљ | Циљ ЦОР  | Показатељи |
| Подизање конкурентности пољопривредне производње уз побољшање старосне структуре ПГ  | 2.3. 2.а.  |  Укупна економска величина газдинстава по ЈЛС и изведена просечна вредност по газдинству  | % специјализације ПГ | Број производа са географским пореклом и или заштићеним знаком.  |
| 5.1.а | Удео младих као носиоца РПГ | Удео жена носиоца РПГ | Број нових прерадиних капацитета.  |
| Побољшање услова живота у руралном подручју и развој не пољопривредних активности на селу и диверсификација доходака  |  9.  | Инвестиције у руруалну инфраструктуру % буџета  | Број нових преудзећа у руралним подручјима  | Број услуга које су на располагању руралном становништву |
| Отпорност на климатске промене уз одрживо управљање природним ресурсима и заштита животне средине | 2.4 15.1.1.  | Наводњавана површина по културама Број органских произвођача | Површине које су заштићене противградном мрежом Број осигураних газдинстава  | Површина под шумама у ЈЛСБрој појединаца који су акредитовани за сакупљање шумских плодова  |

1. Стратегија руралног развоја општине Чајетина 2017-2021 – страна 57 до 60 [↑](#footnote-ref-1)
2. Извештај је креиран 23.08.2022. године на линку shorturl.at/iMV69 [↑](#footnote-ref-2)
3. Стратегија руралног развоја Чајетине 2017-2020 страна 22 [↑](#footnote-ref-3)
4. У овом поглављу коришћени су подаци профила Бајине Баште у оквиру базе Девинфо из 2022. године <http://devinfo.stat.gov.rs/SerbiaProfileLauncher/files/profiles/sr/1/DI_Profil_Bajina%20Basta_EURSRB002001001005.pdf> [↑](#footnote-ref-4)
5. [↑](#footnote-ref-5)
6. https://sdg.indikatori.rs/media/1544/izvestaj-o-napretku-u-ostvarivanju-ciljeva-odrzivog-razvoja-do-2030-godine-u-srbiji.pdf [↑](#footnote-ref-6)
7. https://sdg.indikatori.rs/media/1544/izvestaj-o-napretku-u-ostvarivanju-ciljeva-odrzivog-razvoja-do-2030-godine-u-srbiji.pdf [↑](#footnote-ref-7)
8. <https://sdg.indikatori.rs/sr-latn/area/zero-hunger/?subarea=SDGUN020501&indicator=02050101IND01> [↑](#footnote-ref-8)
9. <https://sdg.indikatori.rs/sr-latn/area/zero-hunger/?subarea=SDGUN020601&indicator=020601IND01> [↑](#footnote-ref-9)